钦定古今图书集成/方舆汇编/职方典/第1364卷 > 廉州府祠庙考 府志
## 钦定古今图书集成/方舆汇编/职方典/第1364卷 > 廉州府祠庙考 府志

本府。〈合浦县附郭。〉

风云雷雨山川坛　在城南县学东，明洪武三年，知府邹源建。

社稷坛　在城北半里。明洪武二年，知府邹源建。

邑厉坛　在社稷坛西。明洪武二年，知府邹源建。嘉靖二十四年，知府胡鳌改建北府祠故址。以上三坛，岁久倾圮。嘉靖二十四年，知县胡济世奉府重修。今因之。

城隍庙　在府治东。宋、元以来无考。明洪武二年，知府脱因建。嘉靖十一年，知府詹莹修。十六年，知府张岳重建。

皇清康熙四年，知府陈良玉重修。

旗纛庙　在卫治东。明洪武十八年建，今废。三贤祠　在县学左，知府张岳建，祀汉毋将隆、宋陈瓘、苏轼。今废。

孟太守祠　。汉孟尝还珠，今废。

文昌祠　旧祠失踪。明崇祯八年，合浦县学教谕丘民悦买得指挥，当万勋龙津桥吉地，鼎建文昌祠一所。祠右建兴文馆一座。买料鸠工，捐银七十两，又用银五十五两，买蓬莱五冬民黄聪、吴邦显、李惟秀，土名“佛子塘” 、马屋塘、张王过路塘、糯田、沙田等处良田，共载米三斗五升五合。申文本府知府欧阳𤏸助建祠银十两，助买田银二十五两，当交前田于《兴中图》一冬积善四代耆民黄信代管，仍付与世世子孙永管。每年收租一百三十箩，折银五两七钱。除纳粮修祠外，春送银一两于府学印官交屠户买猪羊奉祀，秋送银一两于县学印官交屠户买猪羊奉祀。馀收积，听众议为公用，载在《碑记》，今尽废无考。

皇清康熙十一年，知府徐化民重修学宫，立“文昌木。”

主于尊经阁

董公祠　在东门外。明巡道董肇引士民慕德，建祠以祀。今废。

张襄惠公祠　在崇文馆后堂，今废。

郭公祠　即“聚奎精舍” ，在西门内北街，有田，今废。

游公祠　在西门外江瓦街，原有田，今废。“冯公祠　” 在通天楼前，向西。本府郑抱素捐银修复，有田，今废。

李公祠　在东门内，今废。

沈公祠　在通天楼前，今废。

戴公祠　在县后原，有田，今圮。

忠孝祠　在古石康县治南。明嘉靖九年，同知章诤重建。祀石康县知县罗绅，以子罗鉴配。今废。

陈王祠　在府治东北三十里。刘宋刺史陈伯绍有恩惠及民，民立祠。陈霸先受禅后，称为王，今废。

孝子祠　在海岸乡梁村。明嘉靖十七年，知府张岳建，今废。

郑公祠　在下街马路左。

张公祠　在永济铺西河畔新桥头。

东岳庙　：在东门外。明万历二十九年，内监李敬建。崇祯九年，海北道张国经重建。后因兵火圮废，今始修复。

惠泽庙　在府治东龙门水上。明弘治十八年，太监韦辅建，以祀五海龙王之神。遇旱，取其水祷雨，多有应。教授黄文中《记》。今废。

真武庙　在元妙观后。明嘉靖十九年，知府陈健即旧启圣公祠改为之。今废。

武安祠　在新城内。明洪武三年建。嘉靖元年，提学魏校拆毁。十三年，指挥张淳复建，今废。杨梅庙　在府治东南六十里。相传昔有盘石浮海而至，渔人以为神，因祝曰：“若得鱼，副所期，当立祠以报。” 果如所祝，遂立庙。凡水旱疫疠，祷之即应。明洪武二十九年，通判夏子辉重建。今废。

关帝庙　：在府城内兴贤街。

华光庙　在府城西门外，今重建。

伏波庙　“州县皆有。” 汉马援征交趾时经此，土人祀之，有祷即应。后废。明崇祯九年，合浦知县何宸改建于海角亭后今亦废。

天妃庙　在府治南八里，地名安南都九头岭。明洪武十五年，千户林春建。嘉靖十八年，指挥刘滋重建。万历三十年，知府凃巍修，赐号昭孝纯正灵应孚济天妃。佥事张士纯颜其楣曰“握元昭贶。” 至今俱奉祀不歇。庙前即为海角亭。观音堂　在府城南门外。明成化年，内宦陈建。久圮，今始修复。

平江庙　在府治东南七十五里清和乡平江池岸。明洪武二十九年，通判夏子辉为“《采珠》立。” 今废。

镇海庙　在府治南八十里冠头岭下。明洪武八年，巡检郭成立。今废。

三皇庙　元海北南道杨成式建，今废。

三界庙　在府城南门外，离城五里。

三官庙　在城西门外

北府庙　在府治东一里，八景之一。《宋史》：李师中摄帅事，以檄定交趾，及侬智高子宣旦降之祠，称李大夫，疑此人也。明成化十七年，知府刘烜复立。嘉靖元年，提学魏校毁。

武刀东庙　：在府治东六十里，地名武刀东村。今废。

武刀西庙　：在府治东六十里，地名“武刀西村” ，今废。

西海庙　在府治东南六十馀里清和乡。已上三庙明洪武间本府通判夏子辉建，今废。谭村庙　在府治东谭村。明洪武四年土人陆恺建，今废。

助化庙　在府治北半里，为造海航立。明成化十七年，知府刘烜拆毁，后乡人复立，今废。《钦州》。

风云雷雨山川坛　在州治西南半里。明洪武五年同知郭儁建。社稷坛　在州治西北半里。明洪武五年同知郭儁建。州厉坛　在州治东北。

旗纛庙　在千户所后，今废。

关王庙　在州治西

天妃庙　在州治南镇民坊。

乌雷庙　在州治南五十里白皮岭下。唐以来《碑记》尚存。庙废。

北府庙　：在州治东北二里中和坊。昔边帅李令公《志》失其名，有功于民，乡人祀之。今废。

雷庙　在州治南五里赤墈村，今废。

城隍庙　在东门内，旧儒学东军镇旧址。明万历三十四年，知州张应宿重修，增建拜亭斋宿房。

二贤祠　在元妙观后。祀唐张说、宋吕祖泰，今废。

林公祠　在儒学旁，今废。

谏议庙　在州治东二十里中和坊。乡人创建，以祀唐谏议大夫甯悌原。今废。

灵山县

风云雷雨山川坛　在县治南城外。明天顺七年，知县林锦建。

社稷坛　旧在石戒峰前。明嘉靖八年，佥事刘道改迁永宁坊西北。

邑厉坛　在县治北半里。明天顺七年，知县林锦建。

城隍庙　在县治西北。明成化间，佥事林锦重建。嘉靖二十二年，知县陶桓“重修。”

皇清康熙八年，本府经历林有声重修。

林公祠　在县治六峰门内。邑人监生劳雍等议建，未果。后明弘治元年，府同杜礼成之。嘉靖十五年，佥事王崇增建仪门。十八年，佥事孙世佑重葺，复市以供祠用。今俱废。

龙庙　在城西十五里山北石龙洞内。片石广五丈许，下潭甚深，祷雨辄应。明万历三十三年，知县陈文选鼎建。

关王庙　在千户所东。明景泰元年，千户赵敏建。

皇清康熙八年，署灵山县事廉州府经历林有声城。

守都司马成龙捐资及典史何之钦、生员刘应选、卢文源募缘重修。